NÕUKOGU ÜHINE SEISUKOHT (EÜ) nr 7/2007,

19. aprill 2007,

eesmärgiga võtta vastu Euroopa Parlamendi ja nõukogu … direktiiv 2007/…/EÜ, millega muudetakse nõukogu direktiivi 76/769/EMÜ seoses teatavate elavhõbedat sisaldavate mõõteseadmete turustamise piirangutega

(EMPs kohaldatav tekst)

(2007/C 109 E/01)

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 95,

võttes arvesse komisjoni ettepanekut,

võttes arvesse Euroopa Majandus- ja Sotsiaalkomitee arvamust (1),

toimides asutamislepingu artiklis 251 sätestatud korras (2)

ning arvestades järgmist:

Komisjoni 28. jaanuari 2005. aasta teatises ühenduse elavhõbedaalase strateegia kohta, mis käsitles kõiki elavhõbeda kasutusalasid, järeldati, et oleks asjakohane kehtestada ühenduse tasemel teatavate elavhõbedasisaldusega mitteelektriliste või mitteelektrooniliste mõõte- ja kontrollseadmete (mis on peamine elavhõbedasisaldusega tooterühm, mis on seni ühenduse meetmetega reguleerimata) turustamise piirangud.

Üle 50 aasta vanade elavhõbedat sisaldavate mõõteseadmete impordi puhul on tegemist antiikesemete või kultuuriväärtustega, mis on määratletud nõukogu 9. detsembri 1992. aasta määruses (EMÜ) nr 3911/92 kultuuriväärtuste ekspordi kohta (3) . Selline kaubandus on piiratud mahuga ning ei kujuta ilmselt ohtu inimeste tervisele ega keskkonnale ning seetõttu ei tuleks sellist kaubandust piirata.

Kooskõlas paremat õigusloomet käsitleva institutsioonidevahelise kokkuleppe (7) punktiga 34 julgustatakse liikmesriike koostama nende endi tarbeks ja ühenduse huvides vastavustabeleid, kus on võimalikult suures ulatuses välja toodud vastavus käesoleva direktiivi ja ülevõtmismeetmete vahel, ning need tabelid avalikustama,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 76/769/EMÜ I lisa muudetakse vastavalt käesoleva direktiivi lisale.

Artikkel 2

1. Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt … (8). Liikmesriigid teavitavad sellest viivitamata komisjoni.

Nad kohaldavad kõnealuseid meetmeid alates … (9).

Kui liikmesriigid need meetmed vastu võtavad, lisavad nad nendesse meetmetesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti.

Artikkel 3

Käesolev direktiiv jõustub selle Euroopa Liidu Teatajas avaldamise päeval.

Artikkel 4

Käesolev direktiiv on adresseeritud liikmesriikidele.

(1) ELT C 318, 23.12.2006, lk 115.

(2) Euroopa Parlamendi 14. novembri 2006. aasta arvamus (Euroopa Liidu Teatajas seni avaldamata), nõukogu 19. aprilli 2007. aasta ühine seisukoht ja Euroopa Parlamendi … seisukoht (Euroopa Liidu Teatajas seni avaldamata).

(3) EÜT L 395, 31.12.1992, lk 1. Määrust on viimati muudetud määrusega (EÜ) nr 806/2003 (ELT L 122, 16.5.2003, lk 1).

(4) EÜT L 262, 27.9.1976, lk 201. Direktiivi on viimati muudetud komisjoni direktiiviga 2006/139/EÜ (ELT L 384, 29.12.2006, lk 94).

(5) EÜT L 183, 29.6.1989, lk 1. Direktiivi on muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).

(6) EÜT L 131, 5.5.1998, lk 11.

(7) ELT C 321, 31.12.2003, lk 1.

(8) Üks aasta pärast käesoleva direktiivi jõustumiskuupäeva.

(9) 18 kuud pärast käesoleva direktiivi jõustumiskuupäeva.

Nimetatud ülevaate põhjal või niipea kui saab kättesaadavaks uus teave elavhõbedat sisaldavate sfügmomanomeetrite ja muude mõõteseadmete usaldusväärsete ja ohutumate alternatiivide kohta, esitab komisjon vajadusel õigusloomega seotud ettepaneku lõikes 1 toodud piirangute laiendamiseks tervishoius kasutatavatele ja kutsealaseks ja tööstuslikuks kasutuseks ettenähtud sfügmomanomeetritele ja muudele mõõteseadmetele, et järk-järgult lõpetada elavhõbeda kasutamine mõõteseadmetes, niipea kui see on tehniliselt ja majanduslikult otstarbekas.”

NÕUKOGU PÕHJENDUSED

I. SISSEJUHATUS

1. Komisjon esitas oma ettepaneku 21. veebruaril 2006 (1).

2. Tehnilise ühtlustamise töörühm (ohtlikud ained) on mitmel 2006. aastal toimunud koosolekul läbi vaadanud komisjoni ettepaneku ja hulga sellega seotud Euroopa Parlamendi muudatusettepanekuid. Pärast Euroopa Parlamendi, eesistujariigi ja komisjoni vahel toimunud mitteametlikke kohtumisi koostati kompromisspaketi eelnõu, mille sisu on vastuvõetav nii komisjonile kui ka Euroopa Parlamendile.

3. Alaliste esindajate komitee kiitis 31. oktoobril 2006 heaks kompromisspaketi eelnõu (dok 14419/06).

4. Euroopa Parlament võttis arvamuse vastu esimesel lugemisel 14. novembril 2006 (2). Nimetatud arvamus sisaldab lisaks kompromisspaketile ka ühte muudatusettepanekut, millega antakse baromeetrite tootjatele piiramatu erand, ja liikmesriikides kehtestatavat litsentseerimiskorda ning mõningaid täiendavaid muudatusettepanekuid. Muudatusettepanekute ühekaupa loetlemise asemel esitatakse seadusandliku resolutsiooni tekstis komisjoni muudetud ettepaneku tekst tervikuna.

5. Alaliste esindajate komitee kiitis 13. detsembril 2006. aastal heaks sama, 31. oktoobri 2006. aasta kompromisspaketi teksti, ning nõustus esitama selle eelseisvale nõukogu istungile A punktina pärast teksti viimistlemist õiguskeele ekspertide poolt, et võtta vastu ühine seisukoht.

6. Nõukogu võttis 19. aprillil 2007. aastal vastu ühise seisukoha (3) vastavalt EÜ asutamislepingu artiklile 251.

II. EESMÄRGID

Komisjoni direktiivi ettepaneku eesmärk on piirata elavhõbedat sisaldavate mõõteseadmete turustamist direktiivi 76/769/EMÜ muutmise kaudu. Kõnealuse ettepaneku kohaselt ei ole lubatud metallilise elavhõbeda kasutamine meditsiinilistes termomeetrites (laiatarbekaubana, erialaseks ja muudel eesmärkidel kasutamiseks) ega muudes mõõteseadmetes, mis on mõeldud müügiks elanikkonnale (nt baromeetrid, sfügmomanomeetrid ja muud mittemeditsiinilised termomeetrid).

Peeti läbirääkimisi, et saavutada ettepaneku suhtes esialgne kokkulepe esimesel lugemisel. Alaliste esindajate komitee esimees kinnitas nõukogu nimel esialgse kokkuleppe Euroopa Parlamendiga. Euroopa Parlament lisas siiski mõned täiendavad muudatusettepanekud lisaks nendele, mille suhtes oli kolme institutsiooni vahel kokku lepitud (ta lisas teostatava ülevaate põhjenduse, sõnastas ümber ühe teise turuleviimist käsitleva põhjenduse, laiendas sfügmomanomeetrite tervishoius kasutamise keeldu (välja arvatud koormusandurid), lisas baromeetrite jaoks alatise erandi andmise süsteemi, püüdes samuti kehtestada erilubade andmise süsteemi ja kontrollida nende turuleviimist).

III. ÜHINE SEISUKOHT

Nõukogu poolt vastu võetud ühine seisukoht kajastab osaliselt Euroopa Parlamendi poolt esimesel lugemisel vastu võetud arvamust.

See erineb nimetatud arvamusest üksnes selle poolest, et selles sisaldub baromeetrite jaoks kaheaastane üleminekuperiood, mis võiks parlamendi arvamuse kohaselt olla ajalise piiranguta.

Nõukogu ei usu, et alatine erand elavhõbedabaromeetrite jaoks oleks õigustatud, võttes muu hulgas arvesse asjaolu, et need sisaldavad märkimisväärsel hulgal elavhõbedat ning et on olemas ohutumad alternatiivid. Lisaks sellele usub nõukogu, et sfügmomanomeetrite tervishoius kasutamise keelamine võib olla enneaegne, kuna praegu puudub teave usaldusväärsete ja ohutumate elavhõbedat mittesisaldavate alternatiivide kohta. Seetõttu märgitakse ühises seisukohas, et komisjon peaks vaatama läbi olemasolevad alternatiivid.

Dokumendis 5665/07 esitatud ühise seisukoha analüüs

Ühises seisukohas sisalduvad järgmised uued elemendid võrreldes komisjoni ettepanekuga:

Põhjendused

(3) sõnastati pisut ümber.

(4) on uus põhjendus, mis käsitleb vajadust mitte piirata elavhõbedat sisaldavate antiikesemete ja/või kultuurikaupade importi.

(5) on uus põhjendus, mis käsitleb kaheaastast üleminekuperioodi baromeetrite jaoks.

(6) on uus põhjendus, mis käsitleb vajadust vaadata läbi sfügmomanomeetrite usaldusväärsete ja ohutumate alternatiivide kättesaadavus.

(11) on uus põhjendus. Selles julgustatakse liikmesriike koostama oma vastavustabelid käesoleva direktiivi ja vastavate meetmete kohta.

Artikkel 2

Artikli 2 lõike 1 teine lause jäeti välja ning asendati uue põhjendusega (11).

Lisa

Lisas on esitatud kaks erandit kõnealusest keelust: alatine erand antiiksete (nt enam kui 50 aasta vanuste) mõõtevahendite jaoks ning teine erand baromeetrite jaoks kuni kaheks aastaks alates kõnealuse direktiivi jõustumisest.

IV. JÄRELDUS

Nõukogu on arvamusel, et tema ühine seisukoht, mida komisjon täielikult toetab, on täielikult kooskõlas kavandatud direktiivi eesmärkidega. Ehkki kõnealune ühine seisukoht ei sisaldanud kõiki Euroopa Parlamendi esitatud muudatusi, on selles üks täiendav vajalik erand, milles sätestatakse üleminekuperiood, mis peaks võimaldama baromeetreid tootvatel VKEdel oma tootmist ümber korraldada, ning läbivaatamisklausel selleks, et tagada elavhõbedat sisaldavate ülejäänud mõõtevahendite, eelkõige tervishoius kasutatavate sfügmomanomeetrite järkjärguline käibelt kõrvaldamine, kui ohutumad alternatiivsed lahendused on muutunud kättesaadavaks.

(1) Dok 6693/06 ENT 39 ENV 118 CODEC 179.

(2) Dok 15181/06.

(3) Dok 5665/07.